pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” พอใจ ยธ.เดินหน้าแก้ไขปัญหาหนี้สินครัวเรือนต่อเนื่องเดือน ก.ค. อีก 23 จังหวัด “สมศักดิ์” เชิญชวนประชาชนที่มีคดีข้อพิพาท ร่วมงานมหกรรมไกล่เกลี่ยหนี้สินครัวเรือน
วันพุธที่ 6 กรกฎาคม 2565
โฆษกรัฐบาลเผย “นายกฯ” พอใจ ยธ.เดินหน้าแก้ไขปัญหาหนี้สินครัวเรือนต่อเนื่องเดือน ก.ค. อีก 23 จังหวัด “สมศักดิ์” เชิญชวนประชาชนที่มีคดีข้อพิพาท ร่วมงานมหกรรมไกล่เกลี่ยหนี้สินครัวเรือน
โฆษกรัฐบาลเผย “นายกฯ” พอใจ ยธ. เดินหน้าแก้ไขปัญหาหนี้สินครัวเรือนต่อเนื่องเดือนกรกฏาคมอีก 23 จังหวัด “สมศักดิ์” เชิญชวนประชาชนที่มีคดีข้อพิพาท ร่วมงาน “มหกรรมไกล่เกลี่ยหนี้สินครัวเรือน” จ.ปทุมธานี สมุทรปราการ สมุทรสาคร 7-9 ก.ค.นี้
วันที่ 6 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรีเผยว่า รัฐบาลโดยกระทรวงยุติธรรม ขอเชิญชวนประชาชนที่มีคดีข้อพิพาทก่อนฟ้อง และหลังศาลมีคําพิพากษา ร่วมงานมหกรรมไกล่เกลี่ยหนี้สินครัวเรือน จังหวัดปทุมธานี สมุทรปราการ และสมุทรสาคร และยุติธรรมพบประชาชน ภายใต้การบูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะจัดขึ้นที่จังหวัดปทุมธานี ในวันพฤหัสบดีที่ 7 กรกฎาคม 2565 เวลา 09.00 – 16.30 น. ณ หอประชุม Diamond hall อาคาร A3 ชั้น 5 มหาวิทยาลัยกรุงเทพ จังหวัดปทุมธานี ที่จังหวัดสมุทรปราการ ในวันศุกร์ที่ 8 กรกฎาคม 2565 เวลา 09.00 – 16.30 น. ณ เทศบาลตําบลบางปู และจังหวัดสมุทรปราการ และที่จังหวัดสมุทรสาคร ในวันเสาร์ที่ 9 กรกฎาคม 2565 เวลา 09.00 – 16.30 น. ณ วิทยาลัยเทคนิคสมุทรสาคร ตําบลมหาชัย อําเภอเมืองฯ จังหวัดสมุทรสาคร
โฆษกประจําสํานักนายกรัฐมนตรีย้ําว่า โครงการมหกรรมไกล่เกลี่ยหนี้สินครัวเรือน ที่ขับเคลื่อนโดยกระทรวงยุติธรรม ภายใต้การนําของนายสมศักดิ์ เทพสุทิน รัฐมนตรีว่าการกระทรวงยุติธรรม “มีหนี้ต้องแก้ไข รุกก้าวไปอย่างยั่งยืน” โดยที่ผ่านมาได้จัดไปแล้ว จํานวน 39 จังหวัด ซึ่งได้รับผลตอบรับจากประชาชนเข้าร่วมงานมากกว่า 48,500 คน ไกล่เกลี่ยสําเร็จ 28,314 ราย ทุนทรัพย์กว่า 6,602 ล้านบาท คิดเป็นร้อยละ 99.42 ของผู้เข้าร่วมไกล่เกลี่ย ถือเป็นความสําเร็จตามนโยบายรัฐบาลที่กําหนดให้ปี 2565 เป็นปีแห่งการแก้หนี้ภาคครัวเรือนสําหรับในครั้งที่ 40 มีกําหนดจัดขึ้นในวันนี้ (6 กรกฎาคม 2565) ณ โรงแรมพีซี แกรนด์พาเลซ จังหวัดสกลนคร และยังคงมีกําหนดจัดงานอย่างต่อเนื่องในเดือนกรกฎาคม 2565 อีกจํานวน 23 จังหวัด
“ประชาชนที่ต้องการเข้าร่วมไกล่เกลี่ยหนี้ ขอให้ติดตามรายละเอียดจากกระทรวงยุติธรรมซึ่งจะยังคงเดินหน้าการแก้ไขปัญหาหนี้สินครัวเรือน ผ่านมหกรรมไกล่เกลี่ยหนี้สินครัวเรือน ครอบคลุมพื้นที่ทั่วประเทศ จนถึงวันที่ 15 สิงหาคม 2565 นี้ ตามนโยบายของพล.อ.ประยุทธ์ จันทร์โอชา นายกรัฐมนตรีในการเร่งช่วยเหลือประชาชน ในการแก้ไขปัญหาหนี้สินอย่างเป็นธรรม ทําให้เจ้าหนี้ได้รับชําระหนี้และลูกหนี้สามารถชําระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน นอกจากนี้ ภายในงานยังมีการจัดให้บริการคําปรึกษาทางกฎหมายเกี่ยวกับการบังคับคดีและมอบเอกสารประชาสัมพันธ์ให้แก่ประชาชนที่มาร่วมงาน โดยเน้นถึงความปลอดภัยตามมาตรการป้องกันการแพร่ระบาดของโรคโควิด-19 ของกระทรวงสาธารณสุข ทั้งนี้ ประชาชนที่สนใจสามารถสอบถามรายละเอียดเพิ่มเติมได้ที่กรมคุ้มครองสิทธิและเสรีภาพ โทร 0 2141 2767-8 และกรมบังคับคดี สายด่วน 1111 กด 79” โฆษกประจําสํานักนายกรัฐมนตรีกล่าว
---------------------
รัฐบาลไทย-ข่าวทำเนียบรัฐบาล-นายกฯ กำชับเร่งเดินหน้าเสริมศักยภาพระบบการขนส่งสินค้าเกษตรและผลไม้ไทย รวมทั้งกำชับให้รักษามาตรฐานคุณภาพสินค้าเกษตรและผลไม้ส่งออก
วันพุธที่ 5 มกราคม 2565
นายกฯ กําชับเร่งเดินหน้าเสริมศักยภาพระบบการขนส่งสินค้าเกษตรและผลไม้ไทย รวมทั้งกําชับให้รักษามาตรฐานคุณภาพสินค้าเกษตรและผลไม้ส่งออก
พร้อมคํานึงถึงมาตรการป้องกันการปนเปื้อนของเชื้อโควิด-19 ที่ปลอดภัย และได้มาตรฐานในระดับสากล
วันที่ 5 มกราคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่ารัฐบาลเร่งเดินหน้าเสริมศักยภาพพัฒนาระบบการขนส่งสินค้าเกษตรและผลไม้ไทย โดยเป็นการขับเคลื่อนการทํางานอย่างบูรณาการทั้งภาครัฐ เอกชน และเกษตรกร ตั้งแต่สนับสนุน และตรวจสอบการผลิตที่ได้มาตรฐาน สอดคล้องความต้องการผู้บริโภค มีคุณภาพ ประสิทธิภาพ และมีการจัดการที่สอดคล้องกับมาตรการด้านสาธารณสุข
ซึ่งล่าสุด เป็นที่น่ายินดีที่ว่า จีนได้เปิดด่านรถไฟผิงเสียง (เขตปกครองตนเองกว่างซีจ้วง) นําเข้าผลไม้ไทย ตั้งแต่วันที่ 4 ม.ค. ถึงวันที่ 17 มกราคม 2565 ทดแทนกรณีด่านตงซิง (เขตปกครองตนเองกว่างซีจ้วง ประเทศจีน) ปิดด่าน ทําให้ทุเรียนและลําไยสดของประเทศไทยติดค้างอยู่ที่ด่านเป็นจํานวนมาก โดยในปีที่ผ่านมา ไทยส่งออกผลไม้ไปยังประเทศจีน ได้กว่า 2 ล้านตัน เป็นมูลค่ากว่า 148,000 ล้านบาท โดยปริมาณการส่งออกผลไม้สูงสุด 3 อันดับแรก ได้แก่ ทุเรียน ลําไย และมะพร้าวอ่อน
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เห็นว่าด้วยสถานการณ์การแพร่ระบาดของโควิด-19 ส่งผลกระทบต่อเศรษฐกิจทั่วโลก การส่งออกสินค้าเกษตรมีแนวโน้มลดลง จึงได้สั่งการให้ทุกหน่วยงานที่เกี่ยวข้องเสริมศักยภาพ ยกระดับและพัฒนาระบบขนส่งสินค้าเกษตรและผลไม้ไทยให้มีประสิทธิภาพ ดําเนินมาตรการบริหารจัดการผลไม้อย่างรอบครอบและครอบคลุม รับมือให้ทันต่อสถานการณ์ เพื่อให้สินค้าเกษตรได้รับผลกระทบน้อยที่สุด ซึ่งผลไม้ไทยถือเป็นสินค้าเกษตรที่มีความสําคัญ สร้างรายได้ให้กับประเทศ กําชับให้รักษามาตรฐานคุณภาพผลไม้ส่งออก พร้อมคํานึงถึงมาตรการป้องกันการปนเปื้อนของเชื้อโควิด-19 ที่ปลอดภัย และได้มาตรฐานในระดับสากล สามารถแข่งขันได้ในเวทีโลก รองรับการพัฒนาอุตสาหกรรมบริการที่ให้ความสําคัญในด้านคุณภาพและความปลอดภัยของสินค้า
“สถานการณ์การแพร่ระบาดของโควิด -19 ส่งผลกระทบต่อระบบเศรษฐกิจทั่วโลกอย่างมาก รัฐบาลได้กําชับให้หน่วยงานที่เกี่ยวข้องเพิ่มการดูแลและอํานวยความสะดวกแก่เกษตรกรไทย ควบคู่ไปกับเสริมสร้างศักยภาพและความรู้ของเกษตรกรไทยในการผลิตสินค้าเกษตรที่คุณภาพ เพิ่มมูลค่า สามารถจัดการตลาด ตอบสนองตรงตามความต้องการของผู้บริโภค รวมทั้งคํานึงถึงการบริหารจัดการทรัพยากรอย่างยั่งยืนและเป็นมิตรกับสิ่งแวดล้อมในการผลิตผลไม้ครบวงจร” นายธนกรกล่าว
รัฐบาลไทย-ข่าวทำเนียบรัฐบาล-สำนักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนเข้าร่วมการประชุมแนะนำโครงการจัดทำบัญชีข้อมูลภาครัฐ ผ่านสื่ออิเล็กทรอนิกส์ (Zoom)
วันอังคารที่ 19 เมษายน 2565
สํานักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนเข้าร่วมการประชุมแนะนําโครงการจัดทําบัญชีข้อมูลภาครัฐ ผ่านสื่ออิเล็กทรอนิกส์ (Zoom)
สํานักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนเข้าร่วมการประชุมแนะนําโครงการจัดทําบัญชีข้อมูลภาครัฐ (Government Data Catalog) “GD Catalog The Future of Data Sharing” ผ่านสื่ออิเล็กทรอนิกส์ (Zoom)
สํานักงานสถิติแห่งชาติ กระทรวงดิจิทัลเพื่อเศรษฐกิจและสังคม ขอเชิญชวนหน่วยงานส่วนกลาง (หน่วยงานราชการ กระทรวง กรม รัฐวิสาหกิจ สถาบันการศึกษา ภาคเอกชน) และหน่วยงานส่วนภูมิภาค (หน่วยงานราชการ กระทรวง กรม สํานักงานสถิติจังหวัด สํานักงานจังหวัด) เข้าร่วมการประชุมแนะนําโครงการจัดทําบัญชีข้อมูลภาครัฐ (Government Data Catalog) “GD Catalog The Future of Data Sharing” ผ่านสื่ออิเล็กทรอนิกส์ (Zoom) ในรูปแบบระบบห้องประชุมเสมือนจริง (Virtual Interactive Conference Room)
ลงทะเบียนได้ที่ลิงค์
https://docs.google.com/forms/d/e/1FAIpQLSdeaSGCPzi456FGyTxplGO9neTWl3ofj2MwpMIwNnsgvcg0cg/viewform หรือ Scan QR Code จากโปสเตอร์ประชาสัมพันธ์
หรือรับชมการถ่ายทอดสดผ่าน Facebook และ YouTube ช่อง NSO of Thailand ของสํานักงานสถิติแห่งชาติ
ในวันที่ 21 เมษายน 2565 เวลา 09.00 – 16.30 น. สําหรับหน่วยงานภาครัฐส่วนกลาง
และวันที่ 22 เมษายน 2565 เวลา 09.00 – 16.30 น. สําหรับหน่วยงานภาครัฐส่วนภูมิภาค
ทั้งนี้ สํานักงานสถิติแห่งชาติ ยังจัดให้มีการอบรมให้ความรู้กับกลุ่มเป้าหมายที่เกี่ยวข้องกับระบบบัญชีข้อมูลภาครัฐ ในระหว่างเดือน เมษายน - ตุลาคม 2565 โดยสามารถลงทะเบียนเข้ารับการอบรมผ่านทาง QR Code จากโปสเตอร์ประชาสัมพันธ์
***********************
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 15 กรกฎาคม 2564 พนักงานติดเชื้อไวรัส COVID-19 จำนวน 6 ราย
วันพฤหัสบดีที่ 15 กรกฎาคม 2564
ประกาศ ขสมก. ประจําวันที่ 15 กรกฎาคม 2564 พนักงานติดเชื้อไวรัส COVID-19 จํานวน 6 ราย
ประกาศ ขสมก. ประจําวันที่ 15 กรกฎาคม 2564 พนักงานติดเชื้อไวรัส COVID-19 จํานวน 6 ราย
1) พนักงานเก็บค่าโดยสารรถปรับอากาศสาย 93 เขตการเดินรถที่ 2
2) พนักงานเก็บค่าโดยสารรถปรับอากาศ สาย 556​ เขตการเดินรถที่​ 6
3) พนักงานขับรถโดยสารธรรมดา สาย 11 เขตการเดินรถที่ 2
4) พนักงานขับรถโดยสารธรรมดา สาย 68 เขตการเดินรถที่ 5
5) พนักงานขับรถโดยสารธรรมดา สาย 93​เขตการเดินรถที่ 2
6) พนักงานขับรถโดยสารปรับอากาศ สาย 509​ เขตการเดินรถที่ 6
รัฐบาลไทย-ข่าวทำเนียบรัฐบาล-​โฆษกรัฐบาลเผย ประชาชนนิยม
วันจันทร์ที่ 18 กรกฎาคม 2565
​โฆษกรัฐบาลเผย ประชาชนนิยม
​โฆษกรัฐบาลเผย ประชาชนนิยม "สลากดิจิทัล" ต่อเนื่องหลังเพิ่มจํานวนเข้าระบบเป็น 7.1 ล้านใบ 1 สิงหาคม งวดแรก ล่าสุดจําหน่ายไปแล้ว 6.7 ล้านใบ จํานวนผู้ซื้อสลากกว่า 1 ล้านคน คาดหมดภายในเช้านี้
วันนี้ (18 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ตามที่พลเอก ประยุทธ์ จันน์โอชา นายกรัฐมนตรีและรัฐมนตรีว่าการกระทรวงกลาโหม มีข้อสั่งการให้แก้ไขปัญหาจําหน่ายสลากเกินราคา ใน "โครงการสลากดิจิทัล" ที่จําหน่ายสลากผ่านแอป “เป๋าตัง” ถือว่า เป็นอีกหนึ่งผลงานที่สําเร็จเป็นรูปธรรมของ โดยล่าสุดสํานักงานสลากฯ ได้เปิดจําหน่ายสลากดิจิทัล งวดวันที่ 1 สิงหาคม 2565 ผ่านแอปพลิเคชันเป๋าตัง ตั้งแต่ 6 โมงเช้า ของวันที่ 17 ก.ค. 65 ซึ่งเป็นครั้งแรกที่เพิ่มจํานวนสลากดิจิทัลเพิ่มอีก 2 ล้านใบเพื่อให้สอดคล้องกับปริมาณความต้องการสลากของผู้ซื้อ เป็น 7,167,500 ใบ โดยจําหน่ายสลากไปแล้ว 6,715,399 ใบ จํานวนผู้ซื้อสลาก 1,055,820 ราย (ข้อมูล ณ 17 ก.ค. 65 เวลา 23.00 น.) โดยคาดว่าน่าจะจําหน่ายหมดภายในช่วงเช้าของวันนี้
โฆษกประจําสํานักนายกรัฐมนตรี ย้ําการจําหน่ายสลากที่ผ่านมามีผลตอบรับเป็นไปด้วยดี โดยประชาชนกว่า 1 ล้านคน สามารถเข้าถึงซื้อสลากตัวเลขที่ต้องการได้ในราคา 80 บาทได้จริง อีกทั้งยังมีความสะดวก ความปลอดภัย เพราะสลากที่ซื้อทุกใบจะมีการบันทึกข้อมูลไว้ในแอปฯ สามารถขึ้นรางวัลได้ทันที ไม่ยุ่งยาก โดยสามารถเลือกซื้อได้ทุกวัน
"ขอให้ประชาชนหลีกเลี่ยงการซื้อสิทธิสลากดิจิทัลต่อจากผู้อื่นอย่างเด็ดขาด เพราะในระบบการจําหน่ายสลากดิจิทัลจะบันทึกชื่อผู้ซื้อไว้อย่างชัดเจน สลากจึงเป็นกรรมสิทธิของผู้ซื้อที่เป็นเจ้าของบัญชีแอปเป๋าตังเท่านั้น ดังนั้นเมื่อถูกรางวัลเงินรางวัลจะโอนเข้าบัญชีผู้ซื้อ ไม่สามารถโอนสิทธิเปลี่ยนมือการขึ้นรางวัลไปให้บุคคลอื่นได้ หรือกรณีมารับสลากฯ ที่สํานักงานฯ ก็จะต้องใช้ชื่อผู้ซื้อยืนยันตัวตนในการมารับสลากฯ ดังนั้น ถ้าใครหลงเชื่อซื้อสลากดิจิทัลที่มีการนํามาประกาศขายต่อ หากถูกรางวัลอาจเกิดปัญหาตามได้" นายธนกรฯ กล่าว
........................
รัฐบาลไทย-ข่าวทำเนียบรัฐบาล-ปลัด สธ. เผยความคืบหน้า “เจอ แจก จบ” ดูแลผู้ป่วยโควิดเกือบ 7 แสนราย พึงพอใจสูงถึง 92% ช่วยผู้ป่วยเข้าถึงการรักษา มีระบบติดตามอาการและส่งต่อกรณีฉุกเฉิน
วันศุกร์ที่ 25 มีนาคม 2565
ปลัด สธ. เผยความคืบหน้า “เจอ แจก จบ” ดูแลผู้ป่วยโควิดเกือบ 7 แสนราย พึงพอใจสูงถึง 92% ช่วยผู้ป่วยเข้าถึงการรักษา มีระบบติดตามอาการและส่งต่อกรณีฉุกเฉิน
ปลัดกระทรวงสาธารณสุข เผย ผู้ติดเชื้อโควิด 19 ยังอยู่ในระดับสูงคงตัว การให้บริการแบบผู้ป่วยนอก “เจอ แจก จบ” ดูแลผู้ป่วยแล้วเกือบ 7 แสนราย ทุกรายได้รับการประเมินอาการหลังครบ 48 ชั่วโมง หากอาการแย่ลงจะได้รับการส่งต่อ
ปลัดกระทรวงสาธารณสุข เผย ผู้ติดเชื้อโควิด 19 ยังอยู่ในระดับสูงคงตัว การให้บริการแบบผู้ป่วยนอก “เจอ แจก จบ” ดูแลผู้ป่วยแล้วเกือบ 7 แสนราย ทุกรายได้รับการประเมินอาการหลังครบ 48 ชั่วโมง หากอาการแย่ลงจะได้รับการส่งต่อ ภาพรวมผู้ป่วย 92% พึงพอใจมากถึงมากที่สุด ย้ําเร่งฉีดวัคซีนเข็มกลุ่มเสี่ยงก่อนสงกรานต์ และจัดงานเทศกาลตามแนวทางVUCA
วันนี้ (25 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข เปิดเผยว่า ขณะนี้ประเทศไทยยังมีแนวโน้มพบผู้ติดเชื้อโควิด 19 ในระดับสูงคงตัว ทําให้ผู้ป่วยปอดอักเสบ ผู้ป่วยใส่ท่อช่วยหายใจ และผู้เสียชีวิตมีแนวโน้มเพิ่มขึ้น แต่ส่วนใหญ่ยังเป็นผู้ป่วยที่ไม่มีอาการหรืออาการน้อย สามารถเข้ารับการรักษาแบบผู้ป่วยนอกและแยกกักตัวที่บ้าน (OPSI) หรือ “เจอ แจก จบ” ได้ ซึ่งตั้งแต่วันที่ 1-24 มีนาคม 2565 ทั่วประเทศมีสถานพยาบาลเข้าร่วม 901 แห่ง สามารถให้บริการ OPSI ได้วันละ 1 แสนราย มีผู้ป่วยเข้ารับบริการสะสม 656,856 ราย เฉลี่ยวันละ 27,369 ราย เฉพาะพื้นที่ กทม. ให้บริการผู้ป่วยได้วันละ 1 หมื่นราย มีผู้ป่วยเข้ารับบริการสะสม 65,305 ราย เฉลี่ยวันละ 2,839 ราย
นพ.เกียรติภูมิกล่าวต่อว่า ผู้ป่วยที่เข้ารับการรักษาแบบ “เจอ แจก จบ” มีการประเมินอาการแรกรับและติดตามอาการหลังครบ 48 ชั่วโมงทุกราย ไม่พบกรณีอาการเปลี่ยนแปลงมากขึ้นแล้วไม่ได้รับการดูแล เนื่องจากมีช่องทางติดต่อกลับและระบบส่งต่อ ส่วนผู้ป่วยที่ไม่สามารถแยกกักตัวที่บ้านได้ ยังมีระบบCommunity Isolation รองรับ ซึ่งจากการประเมินความพึงพอใจของผู้ป่วยที่รับบริการ พบว่า 92% พึงพอใจระดับมากถึงมากที่สุด ขณะที่บุคลากรทางการแพทย์มีความพึงพอใจสูงมาก เนื่องจากช่วยลดภาระงานและการใช้ทรัพยากรที่ไม่จําเป็น และได้ผลในการรักษาไม่ต่างจากระบบ Home Isolation ดังนั้น กระทรวงสาธารณสุขจะขยายบริการในโรงพยาบาลต่างๆ ให้มากขึ้นทั่วประเทศ
“สําหรับเทศกาลสงกรานต์ที่จะถึงนี้ ขอให้ทุกจังหวัดเร่งรัดการฉีดวัคซีนโควิด 19 ให้แก่ผู้ที่ยังไม่ได้รับวัคซีนและผู้ที่ครบกําหนดการฉีดวัคซีนเข็มกระตุ้น เพื่อเสริมภูมิคุ้มกัน โดยเฉพาะกลุ่ม 608 คือ ผู้สูงอายุ 60 ปีขึ้นไปผู้ที่มีโรคประจําตัวเรื้อรัง และหญิงตั้งครรภ์ เนื่องจากหากติดเชื้อจะมีอาการรุนแรงและเสียชีวิตได้ และขอให้เข้มมาตรการVUCA โดยเฉพาะจังหวัดที่จะจัดงานเทศกาลสงกรานต์ มีการรวมกลุ่มคนจํานวนมาก หรือมีผู้ร่วมกิจกรรมเดินทางมาจากต่างจังหวัดจํานวนมาก เพื่อลดความเสี่ยงต่อการระบาดเป็นวงกว้างหรือแพร่โรคไปยังกลุ่มเสี่ยง ได้แก่ กลุ่มผู้สูงวัย เด็กเล็ก และกลุ่มเปราะบาง” นพ.เกียรติภูมิกล่าว
***************************************** 25 มีนาคม 2565
รัฐบาลไทย-ข่าวทำเนียบรัฐบาล-“ทิพานัน” ชี้ภาคเอกชนเชื่อมั่นนโยบายของ “พล.อ.ประยุทธ์” ที่วางไว้ แม้ “พล.อ.ประวิตร” รักษาการแทน ยังขับเคลื่อนนโยบายรัฐบาลไม่สะดุด แจงไม่ใช่เรื่องสืบทอดอำนาจ
วันพฤหัสบดีที่ 25 สิงหาคม 2565
“ทิพานัน” ชี้ภาคเอกชนเชื่อมั่นนโยบายของ “พล.อ.ประยุทธ์” ที่วางไว้ แม้ “พล.อ.ประวิตร” รักษาการแทน ยังขับเคลื่อนนโยบายรัฐบาลไม่สะดุด แจงไม่ใช่เรื่องสืบทอดอํานาจ
“ทิพานัน” ชี้ภาคเอกชนเชื่อมั่นนโยบายของ “พล.อ.ประยุทธ์” ที่วางไว้ แม้ “พล.อ.ประวิตร” รักษาการแทน ยังขับเคลื่อนนโยบายรัฐบาลไม่สะดุด แจงไม่ใช่เรื่องสืบทอดอํานาจ แต่เป็นกระบวนการตามระเบียบบริหารราชการแผ่นดิน วอนฝ่ายนิติบัญญัติสื่อสารสร้างสรรค์
วันที่ 25 สิงหาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี กล่าวถึงกรณีที่ พรรคเพื่อไทย กล่าวโจมตี พล.อ.ประวิตร วงษ์สุวรรณรองนายกรัฐมนตรี ที่รักษาราชการแทนนายกรัฐมนตรี ว่าเป็นการสืบทอดอํานาจเหมือนประเทศไทยอยู่ในสภาวะหนีเสือปะจระเข้ โดยกล่าวหาว่า พล.อ.ประวิตร มีคุณสมบัติไม่พร้อมในการเป็นเจ้าภาพการประชุมเอเปกว่า การเข้ามารักษาราชการแทนนายกรัฐมนตรี ของ พล.อ.ประวิตรนั้น ถือเป็นการปฏิบัติหน้าที่ตามกระบวนการตามระเบียบบริหารราชการแผ่นดิน ภายใต้คําสั่งนายกรัฐมนตรีที่ 237/2563 ที่มอบหมายรองนายกรัฐมนตรีตามลําดับ จนกว่าศาลรัฐธรรมนูญจะมีคําวินิจฉัยออกมา ดังนั้นจึงไม่ใช่เรื่องของการสืบทอดอํานาจอย่างที่รองโฆษกพรรคเพื่อไทยเข้าใจแต่อย่างใด
น.ส.ทิพานัน กล่าวว่า ทั้งนี้หากพิจารณาความเห็นจากภาคเอกชนตามสื่อต่างๆ ก็ไม่ได้สะท้อนถึงความหวั่นไหวหรือวิตกกังวลต่อการเข้ามาทําหน้าที่ของ พล.อ.ประวิตรแต่อย่างใด ตรงกันข้าม กลับมีความเชื่อมั่นว่าการขับเคลื่อนนโยบายต่างๆและการทํางานของรัฐบาลที่ผ่านมา โดยเฉพาะมาตรการกระตุ้นเศรษฐกิจจะสามารถดําเนินการได้อย่างต่อเนื่อง ไม่สะดุด ที่สําคัญในห้วงเวลาที่ พล.อ.ประยุทธ์ จันทร์โอชา รัฐมนตรีว่าการกระทรวงกลาโหม ที่ปฏิบัติหน้าที่นายกรัฐมนตรีอยู่ก่อนหน้านี้ ได้ดําเนินนโยบายและมาตรการต่างๆ ภายใต้วิกฤตการณ์แพร่ระบาดของเชื้อไวรัสโควิด-19 และสงครามระหว่างยูเครนกับรัสเซีย จนทําให้สถานการณ์เศรษฐกิจอยู่ในภาวะฟื้นตัว เช่น การท่องเที่ยวที่เริ่มมีนักท่องเที่ยวเข้ามาอย่างต่อเนื่อง ดังนั้นจะเห็นได้ว่า สถานการณ์เศรษฐกิจอยู่ในช่วงขาขึ้น
น.ส.ทิพานัน กล่าวต่อว่า ยิ่งในช่วงที่ประเทศไทยตกอยู่ในสายตาของต่างชาติ จับจ้องในฐานะที่เราจะเป็นเจ้าภาพการประชุมเอเปกด้วยแล้ว การแสดงความเห็นของฝ่ายต่างๆ โดยเฉพาะฝ่ายนิติบัญญัติที่ถือเป็นหนึ่งใน 3 อํานาจอธิปไตยจึงต้องระมัดระวัง ในการแสดงความคิดเห็น และการสื่อสารอย่างสร้างสรรค์ ไม่ควรเป็นตัวอย่างของการแสดงออกด้วยคําพูดหรือพฤติกรรมที่ก้าวร้าวหรือการล้อเลียนบุคคลอื่น เพียงเพื่อสะท้อนถึงนิสัยส่วนลึกที่ไม่ควรแสดงออกมาอย่างไม่วุฒิภาวะแบบนี้
รัฐบาลไทย-ข่าวทำเนียบรัฐบาล-รมว.สุชาติ เยือนนครเจนีวา สมาพันธรัฐสวิส นำทัพผู้แทนไตรภาคีร่วมประชุมใหญ่ ILC สมัยที่ 110
วันพุธที่ 8 มิถุนายน 2565
รมว.สุชาติ เยือนนครเจนีวา สมาพันธรัฐสวิส นําทัพผู้แทนไตรภาคีร่วมประชุมใหญ่ ILC สมัยที่ 110
...
เมื่อวันที่ 8 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงานพร้อมด้วย นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน พล.ต.ต.นันทชาติ ศุภมงคล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน ผู้แทนฝ่ายรัฐบาล รวมทั้งผู้แทนฝ่ายนายจ้าง และผู้แทนฝ่ายลูกจ้าง ได้เดินทางเยือนนครเจนีวา สมาพันธรัฐสวิส ระหว่างวันที่ 7 – 13 มิถุนายน 2565 เพื่อเข้าร่วมการประชุมประจําปีองค์การแรงงานระหว่างประเทศ (International Labour Conference: ILC) สมัยที่ 110 ในรูปแบบผสมผสาน (Hybrid) ตามที่ประเทศไทยได้เข้าร่วมเป็นสมาชิกก่อตั้งองค์การฯ ตั้งแต่ พ.ศ. 2462 (ค.ศ. 1919) โดยในการประชุมในครั้งนี้รัฐมนตรีว่าการกระทรวงแรงงาน มีวาระเข้าพบนายกาย ไรเดอร์ (Mr. Guy Ryder) ผู้อํานวยการใหญ่ไอแอลโอ เพื่อหารือข้อราชการด้านแรงงานพร้อมกล่าวถ้อยแถลงต่อที่ประชุมใหญ่ในวันที่ 9 มิถุนายนนี้ด้วย
นายสุชาติ กล่าวว่า สาระสําคัญของการประชุม ILC สมัยที่ 110 ในครั้งนี้ว่า การประชุมมีระเบียบวาระประจํา ได้แก่ การรายงานของผู้อํานวยการใหญ่ไอแอลโอ และรายงานของประธานคณะประศาสน์การ แผนงาน งบประมาณ และรายงานการอนุวัติการอนุสัญญาและข้อแนะ ระเบียบวาระจร ได้แก่ การกําหนดมาตรฐานการฝึกงาน การอภิปรายหมุนเวียน เป้าหมายเชิงยุทธศาสตร์การจ้างงาน การอภิปรายทั่วไป งานที่มีคุณค่าและเศรษฐกิจสังคมสมานฉันท์ การบรรจุประเด็นสภาพการทพะงานที่ปลอดภัยและมีสุขอนามัยที่ดีในกรอบหลักการและสิทธิขั้นพื้นฐานในการทํางาน และการแก้ไขประมวลข้อปฏิบัติของอนุสัญญา MLC
นอกจากนี้ ยังมีการกล่าวถ้อยแถลงของผู้แทนไตรภาคี กิจกรรม World of Work Summit การรับรองมติที่ประชุมคณะกรรมการ และข้อสรุป รวมถึงการลงคะแนนเสียง โดยกิจกรรมทั้งหมดที่เกิดขึ้นในการประชุมครั้งนี้ จะนําไปสู่การกําหนดมาตรฐานแรงงานระหว่างประเทศ ซึ่งประกอบด้วย อนุสัญญา ข้อเสนอแนะ และพิธีสาร ปัจจุบันมีอนุสัญญาทั้งสิ้น 190 ฉบับ พิธีสาร 6 ฉบับ และข้อแนะ 206 ฉบับ
ทั้งนี้ นอกจากการประชุมองค์การแรงงานระหว่างประเทศ (ILC) สมัยที่ 110 ในครั้งนี้แล้ว รัฐมนตรีว่าการกระทรวงแรงงานและคณะ จะได้หารือข้อราชการด้านแรงงานกับเอกอัครราชทูต ผู้แทนถาวรไทยประจําสหประชาชาติ ณ นครเจนีวา เยี่ยมเยียนพบปะให้กําลังใจคนงานไทยที่ทํางานในสวิตเซอร์แลนด์ ซึ่งจะเป็นประโยชน์ต่อความร่วมมือด้านแรงงาน เพื่อให้แรงงานได้รับสิทธิประโยชน์ความคุ้มครองตามหลักสิทธิมนุษยชนสอดคล้องกับมาตรฐานขององค์การแรงงานระหว่างประเทศอีกด้วย
รัฐบาลไทย-ข่าวทำเนียบรัฐบาล-รมว.แรงงาน มอบ ผู้ช่วยฯ ร่วมงานแข่งขันกอล์ฟการกุศล หารายได้ปรับปรุงมูลนิธิพิพิธภัณฑ์แรงงานไทย
วันศุกร์ที่ 10 ธันวาคม 2564
รมว.แรงงาน มอบ ผู้ช่วยฯ ร่วมงานแข่งขันกอล์ฟการกุศล หารายได้ปรับปรุงมูลนิธิพิพิธภัณฑ์แรงงานไทย
รัฐมนตรีว่าการกระรวงแรงงาน มอบ ผู้ช่วยรัฐมนตรีประจํากระทรวงแรงงาน เปิดงานแข่งขันกอล์ฟการกุศลมูลนิธิพิพิธภัณฑ์แรงงานไทย หารายได้ปรับปรุงและบริหารงานพิพิธภัณฑ์
วันที่ 10 ธันวาคม 2564 เวลา 11.30 น.นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงานเข้าร่วมงานและเป็นผู้แทนกล่าวขอบคุณผู้เข้าร่วมการแข่งขันกอล์ฟการกุศลมูลนิธิพิพิธภัณฑ์แรงงานไทย ณ สนามกอล์ฟ วินด์เซอร์ ปาร์ค & กอล์ฟคลับ เขตหนองจอก กรุงเทพมหานคร โดยมีนายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นายสุทธิ สุโกศล ประจําสํานักเลขาธิการนายกรัฐมนตรี ปฏิบัติหน้าที่ประจํากระทรวงแรงงาน นางสาวบุปผา เรืองสุด รองปลัดกระทรวงแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม นายวรรณรัตน์ ศรีสุกใส ผู้ตรวจราชการกระทรวงแรงงาน นายณัฐวัฒน์ ธีรทัศน์ธํารง คณะที่ปรึกษารัฐมนตรีว่าการกระทรวงแรงงานและคณะเข้าร่วมงานในครั้งนี้
นายสุรชัยกล่าวว่า สําหรับการแข่งขันกอล์ฟการกุศลมูลนิธิพิพิธภัณฑ์แรงงานไทยในวันนี้ สืบเนื่องจากท่านสุชาติ ชมกลิ่น รัฐมนตรีว่าการกระทรวงแรงงานได้เดินทางไปเยี่ยมชมพิพิธภัณฑ์แรงงานไทย ซึ่งตั้งอยู่บนถนนนิคมรถไฟมักกะสัน กรุงเทพมหานคร เมื่อวันที่ 11 ตุลาคม 2564 ที่ผ่านมา โดยได้รับฟังบรรยายประวัติและภารกิจทางประวัติศาสตร์แรงงานไทย ตลอดจนรับฟังปัญหาอุปสรรคจากการดําเนินงานห้วงที่ผ่านมา โดยท่านรัฐมนตรีว่าการกระทรวงแรงงานได้เห็นถึงความสําคัญของพิพิธภัณฑ์แรงงานไทย ซึ่งถือเป็นสถานที่ที่รวบรวมประวัติความเป็นมา ชีวิตความเป็นอยู่ และการทํางานของผู้ใช้แรงงาน รวมทั้งเป็นศูนย์กลางรวบรวมข้อมูลเอกสารและหลักฐานทางประวัติศาสตร์ที่เกี่ยวกับแรงงานไทย นํามาจัดแสดงต่อสาธารณชน ซึ่งท่านรัฐมนตรีว่าการกระทรวงแรงงานมีความประสงค์ช่วยผลักดันพิพิธภัณฑ์แรงงานไทยให้เป็นแหล่งเรียนรู้เกี่ยวกับประวัติศาสตร์แรงงานไทยและเป็นสถานที่จัดกิจกรรมเพื่อผู้ใช้แรงงานและสาธารณชน จึงได้สนับสนุนให้มูลนิธิฯ จัดการแข่งขันกอล์ฟการกุศลขึ้น เพื่อหารายได้เป็นค่าใช้จ่ายในการปรับปรุงและบริหารงานพิพิธภัณฑ์แรงงานไทย
ผู้ช่วยรัฐมนตรีประจํากระทรวงแรงงานกล่าวเพิ่มเติมว่า ขอบคุณผู้เข้าร่วมการแข่งขันทุกหน่วยงาน ซึ่งประกอบด้วย บริษัท ซีจีซี (ประเทศไทย) จํากัด บริษัท เดนโซ่ (ประเทศไทย) จํากัด บริษัท เด็นโซ่ อินเตอร์เนชั่นแนล เอเชีย จํากัด บริษัท ทีซีเอ็ม เทคโนโลยี จํากัด บริษัท ไทยฮอนด้า แมนูแฟคเจอริ่ง จํากัด บริษัท เนคเทค เอเชีย จํากัด (มหาชน) บริษัท บีจิสติกส์ จํากัด บริษัท บางกอกไบโอไซเอนซ์ จํากัด สหภาพแรงงานโตโยต้า สหภาพแรงงานฮอนด้าแห่งประเทศไทย บริษัท อิมเมจ คอร์เปอเรชั่น (ประเทศไทย) จํากัด บริษัท แอลแอลไอที (ประเทศไทย) จํากัด ที่ได้ให้การสนับสนุนการจัดแข่งขันจนสําเร็จตามวัตถุประสงคในครั้งนี้ โดยหวังเป็นอย่างยิ่งว่ารายได้จากการแข่งขัน จะเป็นประโยชน์ต่อการสนับสนุนในการปรับปรุงปและบริหารพิพิธภัณฑ์แรงงานไทยต่อไป
รัฐบาลไทย-ข่าวทำเนียบรัฐบาล-ครม. อุดหนุนค่าเครื่องมือนักเรียนอาชีวะ ช่วยแบ่งเบาภาระผู้ปกครอง
วันศุกร์ที่ 27 สิงหาคม 2564
ครม. อุดหนุนค่าเครื่องมือนักเรียนอาชีวะ ช่วยแบ่งเบาภาระผู้ปกครอง
....
ครม. เห็นชอบอนุมัติอัตราค่าเครื่องมือประจําตัวผู้เรียนเฉพาะอาชีพของนักเรียนสายอาชีพอาชีวศึกษา หลักสูตรประกาศนียบัตรวิชาชีพ (ปวช.) ปี 2562 ของสํานักงานคณะกรรมการการอาชีวศึกษา 10 ประเภทวิชา ตั้งแต่ปีการศึกษา 2564 เป็นต้นไป
.
สนับสนุนค่าเครื่องมือ 10 ประเภทวิชา ต่อคนต่อปีการศึกษา ดังนี้
1.อุตสาหกรรม 2,000 บาท
2.พาณิชยกรรม 1,000 บาท
3.ศิลปกรรม 1,000 บาท
4.คหกรรม 1,200 บาท
5.เกษตรกรรรม 1,600 บาท
6.ประมง 1,200 บาท
7.อุตสาหกรรมสิ่งทอ 1,200 บาท
8.เทคโนโลยีสารสนเทศและการสื่อสาร 1,800 บาท
9.อุตสาหกรรมท่องเที่ยว 1,200 บาท
10.อุตสาหกรรมบันเทิงและดนตรี 1,000 บาท
.
เพื่อให้นักเรียนได้พัฒนาทักษะฝีมือ ฝึกประสบการณ์อาชีพ พัฒนาคุณภาพอาชีวศึกษา และช่วยแบ่งเบาภาระค่าใช้จ่ายของผู้ปกครอง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-จ่ายแล้ววันนี้!! สปส.โอนเงินผ่านพร้อมเพย์แก่ผู้ประกันตน ม.33 ใน 3 จังหวัด 9 กิจการ
วันจันทร์ที่ 9 สิงหาคม 2564
จ่ายแล้ววันนี้!! สปส.โอนเงินผ่านพร้อมเพย์แก่ผู้ประกันตน ม.33 ใน 3 จังหวัด 9 กิจการ
สํานักงานประกันสังคม โอนจ่ายเงินผ่านพร้อมเพย์แก่ผู้ประกันตน ม.33 ใน 3 จังหวัด 9 กิจการ
เมื่อวันที่ 9 สิงหาคม 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการจ่ายเงินเยียวยากลุ่มแรงงานและผู้ประกอบการตามมาตรการบรรเทาผลกระทบโควิด-19 ที่อยู่ในพื้นที่ควบคุมสูงสุดและเข้มงวด ตามมติคณะรัฐมนตรีเมื่อวันที่ 20 กรกฎาคม 2564 เห็นชอบขยายพื้นที่เยียวยาผู้ประกอบการและลูกจ้างที่ได้รับผลกระทบจากมาตรการโควิด-19 จาก 10 จังหวัด เป็น 13 จังหวัด เพิ่ม จังหวัดฉะเชิงเทรา ชลบุรี และพระนครศรีอยุธยา ใน 9 ประเภทกิจการ ได้แก่ กิจการก่อสร้าง กิจการที่พักแรมบริการด้านอาหาร กิจกรรมศิลปะ ความบันเทิงและนันทนาการ กิจกรรมบริการด้านอื่น ๆ สาขาการขนส่งและสถานที่เก็บสินค้า สาขาขายส่งและการขายปลีก การซ่อมยานยนต์ สาขากิจกรรมการบริหารและบริการสนับสนุน สาขากิจกรรมวิชาชีพ วิทยาศาสตร์และกิจกรรมทางวิชาการ และสาขาข้อมูลข่าวสารและการสื่อสาร โดยให้มีอัตราการจ่ายและวิธีการจ่ายเงินเช่นเดิมนั้นว่า ท่านนายกรัฐมนตรี พล.อ.ประยุทธ์ จันทร์โอชา ได้มีความห่วงใยพี่น้องผู้ใช้แรงงานและผู้ประกอบการที่ได้รับผลกระทบจากมาตรการควบคุมการแพร่ระบาดของโควิด-19 ซึ่งในวันนี้เป็นวันที่ สปส.ได้โอนเงินให้กับผู้ประกันตนมาตรา 33 ในพื้นที่ชลบุรี ฉะเชิงเทรา และอยุธยา
นายสุชาติ กล่าวต่อว่า สําหรับการจ่ายเงินเยียวยานายจ้าง ลูกจ้าง มาตรา 33 ในพื้นที่ฉะเชิงเทรา ชลบุรี และพระนครศรีอยุธยา มีผู้ประกันตนได้รับสิทธิจํานวน 272,746 คน นายจ้าง 19,213 ราย ใช้วงเงินทั้งสิ้น 1,522 ล้านบาท แยกเป็น นายจ้าง 841 ล้านบาท และลูกจ้าง 681 ล้านบาท โดยวันนี้ประกันสังคมได้โอนเงินให้ผู้ประกันตนผ่านบัญชีพร้อมเพย์ที่ผูกกับเลขประจําตัวประชาชนเท่านั้น ส่วนนายจ้างบุคคลธรรมดา จะโอนเงินผ่านบัญชีพร้อมเพย์เลขประจําตัวประชาชนเช่นกัน และนายจ้างสถานะนิติบุคคล จะโอนเข้าบัญชีธนาคารตามชื่อนิติบุคคลนายจ้าง
“การโอนเงินเยียวยาแก่ผู้ประกันตนมาตรา 33 ใน 3 จังหวัด 9 กิจการในวันนี้ ถือเป็นการบรรเทาความเดือดร้อนแก่ภาคแรงงานและผู้ประกอบการที่ได้รับผลกระทบจากโควิด-19 ตามเจตนารมย์ของท่านนายกรัฐมนตรีและรัฐบาลที่จะไม่ทิ้งใครไว้ข้างหลัง เพื่อให้ทุกคน ทุกกลุ่ม เดินหน้าต่อไปได้และก้าวข้ามสถานการณ์โควิดในครั้งนี้ไปด้วยกัน”นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพุธที่ 9 มีนาคม 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 จากข้อมูลสะสม ณ วันที่ 8 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 จํานวน 25.46 ล้านราย ซึ่งมียอดใช้จ่าย 51,153.1 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 8 มีนาคม 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 51,153.1 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 7.82 แสนราย ซึ่งมียอดใช้จ่าย 1,223.3 ล้านบาท รวมมีผู้ใช้สิทธิทั้งหมดจํานวน 26.24 ล้านราย และยอดการใช้จ่ายรวม 52,376.4 ล้านบาท แบ่งเป็นเงินที่ประชาชนจ่าย 26,620.3 ล้านบาท และรัฐร่วมจ่าย 25,756.1 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 21,774.6 ล้านบาท ร้านธงฟ้า 9,004.4 ล้านบาท ร้าน OTOP 2,342.0 ล้านบาท ร้านค้าทั่วไป 18,236.4 ล้านบาท ร้านบริการ 923.4 ล้านบาท และกิจการขนส่งสาธารณะ 95.6 ล้านบาท โดยมีประชาชนที่ได้รับสิทธิทั้งหมด 26.38 ล้านราย ซึ่งเป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.35 ล้านราย โดยเป็นผู้ประกอบการรายใหม่ 2.66 หมื่นราย
ทั้งนี้ ประชาชนสามารถใช้จ่ายโครงการฯ ระยะที่ 4 ได้จนถึงวันที่ 30 เมษายน 2565 และสําหรับผู้ประกอบการร้านค้ารายใหม่ยังสามารถลงทะเบียนเข้าร่วมโครงการฯ ระยะที่ 4 ผ่าน www.คนละครึ่ง.com หรือติดต่อเจ้าหน้าที่กรุงเทพมหานคร เจ้าหน้าที่กระทรวงมหาดไทยในพื้นที่หรือสาขาธนาคารกรุงไทยฯ ได้อย่างต่อเนื่องจนกว่ากระทรวงการคลังจะประกาศปิดรับสมัคร
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี Fitch Ratings ประเมินเศรษฐกิจไทยฟื้นตัวได้เร็วขึ้นในปี 2565 จากอัตราการฉีดวัคซีนโควิด-19 ของไทยที่เพิ่มขึ้นต่อเนื่อง
วันพฤหัสบดีที่ 14 ตุลาคม 2564
โฆษกรัฐบาลเผย นายกฯ ยินดี Fitch Ratings ประเมินเศรษฐกิจไทยฟื้นตัวได้เร็วขึ้นในปี 2565 จากอัตราการฉีดวัคซีนโควิด-19 ของไทยที่เพิ่มขึ้นต่อเนื่อง
โฆษกรัฐบาลเผย นายกฯ ยินดี Fitch Ratings ประเมินเศรษฐกิจไทยฟื้นตัวได้เร็วขึ้นในปี 2565 จากอัตราการฉีดวัคซีนโควิด-19 ของไทยที่เพิ่มขึ้นต่อเนื่อง
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าต่อผลการวิเคราะห์ของบริษัท Fitch Ratings (ประเทศไทย) จํากัด (Fitch Rating Thailand) ซึ่งเป็นบริษัทจัดอันดับความน่าเชื่อถือชั้นนํา ได้ระบุว่า เศรษฐกิจไทยจะฟื้นตัวได้เร็วขึ้นภายในปี 2565 โดยมีปัจจัยหนุนจากอัตราการฉีดวัคซีนโควิด-19 ที่เพิ่มขึ้นอย่างมีนัยสําคัญ การกลับมาเปิดธุรกิจอีกครั้ง และสภาพแวดล้อมจากทั่วโลกที่มีการปรับตัวในทิศทางที่ดีขึ้น อุตสาหกรรมการท่องเที่ยวมีแนวโน้มฟื้นตัวอย่างค่อยเป็นค่อยไป ตลอดจนอันดับความน่าเชื่อถือของบริษัทไทยรายใหญ่ต่าง ๆ มีเสถียรภาพเพิ่มมากขึ้น
ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีกับผลการประเมินดังกล่าว ซึ่งสะท้อนถึงมุมมองของภาคเอกชนในต่างประเทศที่เชื่อมั่นต่อรัฐบาล และการดําเนินนโยบายด้านเศรษฐกิจของไทย โดยนายกรัฐมนตรีเน้นย้ําว่ารัฐบาลพร้อมจะต่อยอดนโยบายที่เป็นประโยชน์กับการฟื้นฟูทางเศรษฐกิจในประเทศให้แข็งแกร่ง สอดรับกับการเจรจากับต่างประเทศ และในกรอบความร่วมมือระหว่างประเทศเพื่อเพิ่มปฏิสัมพันธ์ในเวทีโลก ควบคู่กับการพัฒนาด้านสาธารณสุขอย่างครอบคลุมให้ทันต่อสถานการณ์ทั้งในปัจจุบันและอนาคต
โฆษกประจําสํานักนายกฯ กล่าวเพิ่มเติมว่า รัฐบาลคํานึงถึงมาตรการฟื้นฟูเศรษฐกิจควบคู่สาธารณสุขทั้งในระยะสั้นและระยะยาว โดยเฉพาะการประกาศเร่งฉีดวัคซีนโควิด-19 แก่ประชาชนให้ครอบคลุมมากที่สุดจนเห็นตัวเลขที่เพิ่มขึ้นอย่างเป็นรูปธรรม รวมถึงการเปิดโครงการ Phuket Sandbox นําร่องการท่องเที่ยวอีกครั้ง ซึ่งประสบความสําเร็จและได้รับผลตอบรับเป็นอย่างดีจากนักท่องเที่ยว จนขยายเป็นโครงการอื่นๆ และนายกรัฐมนตรีได้ประกาศจะเริ่มเปิดรับการเดินทางเข้าประเทศในวันที่ 1 พฤศจิกายน 2564 นี้ อีกทั้งการวางนโยบายด้านเศรษฐกิจเพื่อรองรับการฟื้นฟูทางเศรษฐกิจภายหลังสถานการณ์โควิด-19 อย่างมีศักยภาพ เช่น โครงการเขตพัฒนาพิเศษภาคตะวันออก (EEC) และความเชื่อมโยงภายในภูมิภาค โครงการรถไฟความเร็วสูง และการส่งเสริมการลงทุนที่สอดคล้องกับโมเดล เศรษฐกิจ BCG Economy เป็นต้น ซึ่งนโยบายเหล่านี้เป็นการดําเนินการภายใต้วิสัยทัศน์ของนายกรัฐมนตรี และเป็นการสร้างความเชื่อมั่นให้แก่นักลงทุน
รัฐบาลไทย-ข่าวทำเนียบรัฐบาล-ดีอีเอส เตรียม MOU ความร่วมมือในสาขาเศรษฐกิจดิจิทัลและเทคโนโลยีดิจิทัล กับสหราชอาณาจักรบริเตนใหญ่และไอร์แลนด์เหนือ
วันพฤหัสบดีที่ 9 มิถุนายน 2565
ดีอีเอส เตรียม MOU ความร่วมมือในสาขาเศรษฐกิจดิจิทัลและเทคโนโลยีดิจิทัล กับสหราชอาณาจักรบริเตนใหญ่และไอร์แลนด์เหนือ
ดีอีเอส เตรียม MOU ความร่วมมือในสาขาเศรษฐกิจดิจิทัลและเทคโนโลยีดิจิทัล กับสหราชอาณาจักรบริเตนใหญ่และไอร์แลนด์เหนือ
เมื่อวันที่9มิถุนายน2565นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ได้ให้การต้อนรับนายมาร์กกุดดิง(H.E. Mr. Mark Gooding)เอกอัครราชทูตสหราชอาณาจักรประจําประเทศไทยในโอกาสเข้าเยี่ยมคารวะโดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมณห้องรับรองชั้น9กระทรวงดิจิทัลเพื่อเศรษฐกิจและสังคม ในโอกาสนี้นายชัยวุฒิธนาคมานุสรณ์และนายมาร์กกุดดิงได้ร่วมหารือเกี่ยวกับความสัมพันธ์และความร่วมมือระหว่างไทยและสหราชอาณาจักรในด้านสังคมและเศรษฐกิจการค้าและการลงทุนโดยทั้งสองฝ่ายยืนยันที่จะสนับสนุนความร่วมมือด้านเศรษฐกิจดิจิทัลและเทคโนโลยีดิจิทัลระหว่างสองประเทศในสาขาต่างๆที่เห็นว่ามีความสําคัญและจะเป็นประโยชน์ร่วมกันอาทิการส่งเสริมความร่วมมือด้านกฎหมายและกฎระเบียบดิจิทัลการเปลี่ยนไปเป็นดิจิทัลของทั้งภาครัฐและเอกชนรวมถึงภาคธุรกิจต่างๆการสนับสนุนธุรกิจด้านเทคโนโลยีดิจิทัลและไอซีทีการเสริมสร้างทักษะดิจิทัลแก่แรงงานและการพัฒนาโครงสร้างพื้นฐานดิจิทัลและเมืองอัจฉริยะ
โดยทั้งสองฝ่ายเห็นถึงความสําคัญของการสร้างความร่วมมือและการพัฒนาเทคโนโลยีดิจิทัลรวมถึงโอกาสทางเศรษฐกิจและสังคมจากการดําเนินการดังกล่าวจึงเห็นพ้องที่จะมีการลงนามหนังสือแสดงเจตจํานงว่าด้วยความร่วมมือในสาขาเศรษฐกิจดิจิทัลและเทคโนโลยีดิจิทัลระหว่างดศ.และกระทรวงดิจิทัลวัฒนธรรมสื่อและการกีฬาของสหราชอาณาจักรบริเตนใหญ่และไอร์แลนด์เหนือในโอกาสแรกเพื่ออํานวยความสะดวกแก่การผลักดันความร่วมมือและกิจกรรมที่หน่วยงานที่เกี่ยวข้องของทั้งสองประเทศได้หารือกันไว้โดยกระทรวงฯและสถานเอกอัครราชทูตสหราชอาณาจักรประจําประเทศไทยจะมีการประสานงานและดําเนินการอย่างใกล้ชิดร่วมกันในประเด็นต่างๆดังกล่าวต่อไป
************
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมสอบสวนคดีพิเศษ มอบของขวัญปีใหม่ 65 จับมือเทคโนลาดกระบังเปิดตัว “ชูชัย” เอไอสุดไฮเทครับเรื่องร้องทุกข์-ตอบคำถามประชาชนได้ทุกข้อสงสัย
วันเสาร์ที่ 1 มกราคม 2565
กระทรวงยุติธรรม โดยกรมสอบสวนคดีพิเศษ มอบของขวัญปีใหม่ 65 จับมือเทคโนลาดกระบังเปิดตัว “ชูชัย” เอไอสุดไฮเทครับเรื่องร้องทุกข์-ตอบคําถามประชาชนได้ทุกข้อสงสัย
กระทรวงยุติธรรม โดยกรมสอบสวนคดีพิเศษ มอบของขวัญปีใหม่ 65 จับมือเทคโนลาดกระบังเปิดตัว “ชูชัย” เอไอสุดไฮเทครับเรื่องร้องทุกข์-ตอบคําถามประชาชนได้ทุกข้อสงสัย เริ่มใช้ผ่านไลน์ โดยเตรียมต่อยอด พัฒนาใช้กับระบบให้บริการอื่นๆในอนาคตด้วย
นายไตรยฤทธิ์ เตมหิวงศ์ อธิบดีกรมสอบสวนคดีพิเศษ เปิดเผยว่า นายสมศักดิ์ เทพสุทิน รัฐมนตรีว่าการกระทรวงยุติธรรม และรัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรี มีวิสัยทัศน์เชิงนโยบายตามยุทธศาสตร์ประเทศไทย 4.0 ที่ต้องการพัฒนานวัตกรรมเทคโนโลยีให้มีความทันสมัยในยุคดิจิทัล กรมสอบสวนคดีพิเศษ หรือ ดีเอสไอ จึงได้ร่วมมือกับสถาบันพระจอมเกล้าเจ้าคุณทหารลาดกระบัง สร้างนวัตกรรมใหม่ที่มีขีดสมรรถนะสูงและทันสมัย ที่เรียกว่าระบบการตอบโต้ข้อความอัตโนมัติแบบฉับพลันทันที (Chatbot) ชื่อ “ชูชัย” (Choochai) คอยอํานวยความสะดวกให้ประชาชนในการรับเรื่องราวร้องเรียน ร้องทุกข์ และการตอบคําถาม ผ่านระบบปัญญาประดิษฐ์ หรือ AI อันทันสมัย ครอบคลุมมีประสิทธิภาพในการประมวลผล ซึ่งระบบจะตอบข้อความกลับทันทีเสมือนเราคุยกับเจ้าหน้าที่ตัวจริงอยู่ตลอดเวลา
นายไตรยฤทธิ์ เผยอีกว่า ประชาชนสามารถใช้ระบบแชทบอท “ชูชัย” เริ่มใช้ผ่านไลน์ไดแล้ววันนี้ สามารถเข้าระบบง่าย ๆ ผ่านทางแอพพลิเคชั่นไลน์แล้วค้นหาผ่านชื่อ DSI โดยข้างในจะประกอบด้วยเมนูหลักคือ การติดตามเรื่องร้องทุกข์ โดยจะมีชูชัยพาติดตามสถานะของเรื่องที่มีการร้องทุกข์ที่เข้าระบบของกรมฯ การประมวลผลคดีพิเศษ การแนะนําวิธีการร้องทุกข์และทําการประมวลผลคดีว่าอยู่ในอํานาจของดีเอสไอหรือไม่ และยังมีระบบร้องเรียนการทํางานของเจ้าหน้าที่ หรือระบบร้องเรียนการจัดซื้อจัดจ้างของดีเอสไอ การบรรจุข้อมูลสถิติคดี รวมถึงตัวกฎหมายของดีเอสไอ ซึ่งประชาชนสามารถพิมพ์สนทนาโต้ตอบกับระบบเหมือนแอพพลิเคชั่นไลน์ทั่วไป
“ชูชัยเป็นนวัตกรรมใหม่ที่มีขีดสมรรถะสูง ผมจึงขอมอบเป็นของขวัญปีใหม่ พ.ศ. 2565 ให้คนไทยในการเข้าถึงระบบการให้บริการที่ทันสมัย ส่วนบอทชูชัยนั้นมีที่มาจากคําว่า ตราชูกับช่อชัยพฤกษ์ มีความหมายว่า การเชิดชูและดํารงไว้ซึ่งความยุติธรรม นอกจากนี้เรายังสามารถนําไปพัฒนาต่อยอดใช้กับช่องทางการให้บริการอื่น ๆ ได้ในอนาคตอีกด้วย” นายไตรยฤทธิ์ ระบุ
รัฐบาลไทย-ข่าวทำเนียบรัฐบาล-พม. เชิญชวนประชาชนชมนิทรรศการเทิดพระเกียรติราชจักรีวงศ์ ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน 8 - 30 เม.ย. 65
วันจันทร์ที่ 11 เมษายน 2565
พม. เชิญชวนประชาชนชมนิทรรศการเทิดพระเกียรติราชจักรีวงศ์ ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน 8 - 30 เม.ย. 65
พม. เชิญชวนประชาชนชมนิทรรศการเทิดพระเกียรติราชจักรีวงศ์ ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน 8 - 30 เม.ย. 65
วันที่ 8 เม.ย. 65 เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน” พร้อมรับฟังประสบการณ์ถวายงานใต้เบื้องพระยุคลบาท พระมหากษัตริย์และพระบรมวงศานุวงศ์ จากหม่อมหลวงปนัดดา ดิศกุล สมาชิกวุฒิสภา อีกทั้งเยี่ยมชมนิทรรศการภาพบอกเล่าเรื่องราวพระราชกรณียกิจที่เกี่ยวข้องกับกระทรวง พม. โดยมีนายอนุกูล ปีดแก้ว อธิบดีกรมพัฒนาสังคมและสวัสดิการ กล่าวรายงาน พร้อมด้วยนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ คณะผู้บริหารและข้าราชการกระทรวง พม. เข้าร่วมงาน ณ ห้องประชุมปกรณ์ อังสุสิงห์ ชั้น 2 กรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมพัฒนาสังคมและสวัสดิการ (พส.) ได้จัดนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน”เพื่อเป็นการแสดงออกถึงพระอัจฉริยภาพขององค์บูรพกษัตริย์ ใต้ร่มพระบารมี 240 ปี กรุงรัตนโกสินทร์ เป็นปึกแผ่นด้วยพระบารมีแห่งราชจักรีวงศ์ อีกทั้งเป็นการแสดงถึงการเทิดทูน จงรักภักดีต่อสถาบันพระมหากษัตริย์ และเสริมสร้างความสามัคคีของคนในชาติ ตลอดจนสร้างการรับรู้ ความเข้าใจบทบาทของกระทรวง พม. ที่เกี่ยวข้องกับการพัฒนา “คน” ตามโครงการพระราชดําริต่าง ๆ
นายจุติ กล่าวเพิ่มเติมว่า สําหรับนิทรรศการเทิดพระเกียรติราชจักรีวงศ์ “ตามรอยพระยุคลบาททั่วหล้า สงเคราะห์ประชา สู่การพัฒนาอย่างยั่งยืน” มีการถ่ายทอดและนําเสนอในรูปแบบที่น่าสนใจ โดยแบ่งออกเป็น 4 ส่วน ได้แก่ ส่วนที่ 1 การบรรยาย โดยบุคคลผู้มีประสบการณ์ถวายงานใต้เบื้องพระยุคลบาทพระมหากษัตริย์และพระบรมวงศานุวงศ์ ได้แก่ หม่อมหลวงปนัดดา ดิศกุล พันเอก ชิตพล กลิ่นศรีสุข และคุณธนานนท์ ทั่วประโคน ส่วนที่ 2 พระอัจฉริยภาพใน 10 รัชสมัย ในรูปแบบวีดิทัศน์ ส่วนที่ 3 การบอกเล่าเรื่องราวพระราชกรณียกิจที่เกี่ยวข้องกับกระทรวง พม. ในรูปแบบนิทรรศการภาพ ใน 3 ยุค ดังนี้ ยุคที่ 1 “ยุคแห่งการก่อตั้งและยกระดับคุณภาพชีวิต” งานประชาสงเคราะห์เป็นเครื่องมือในการสร้างชาติ สร้างความมั่นคง ยุคที่ 2 “ยุคการพัฒนาและส่งเสริมสวัสดิการสังคม” การพัฒนาตามแนวทางเศรษฐกิจพอเพียง การส่งเสริมการพึ่งพาตนเอง และยุคที่ 3 “ยุคความมั่นคงของมนุษย์ พัฒนาอย่างยั่งยืน” การรักษา สืบสาน ต่อยอด “เกษตรทฤษฎีใหม่” การส่งเสริมงานจิตอาสา การขจัดความยากจนข้ามรุ่น และส่วนที่ 4 นิทรรศการมีชีวิต “กาแฟต้นแรก” จุดเช็คอินชิมกาแฟ และการจําหน่ายผลิตภัณฑ์จากราษฎรบนพื้นที่สูง สมาชิกนิคมสร้างตนเอง สมาชิกโครงการหมู่บ้านสหกรณ์ และผู้ใช้บริการในสถานคุ้มครองคนไร้ที่พึ่ง ทั้งนี้ ขอเชิญชวนพี่น้องประชาชนร่วมเข้าชมนิทรรศการตั้งแต่วันนี้ถึงวันที่ 30 เมษายน 2565 ในวันและเวลาราชการ ณ บริเวณห้องโถงชั้น 1 อาคารกรมพัฒนาสังคมและสวัสดิการ กระทรวง พม. สะพานขาว ถนนกรุงเกษม กรุงเทพฯ
รัฐบาลไทย-ข่าวทำเนียบรัฐบาล-การ์ดอย่าตก
วันพุธที่ 15 ธันวาคม 2564
การ์ดอย่าตก
อย่า ดึงหน้ากากลงมาไว้...ใต้คาง
อาจเป็นสาเหตุทําให้ติด COVID - 19 ได้
รัฐบาลไทย-ข่าวทำเนียบรัฐบาล-ศบค. เผย สธ. ติดตามกรณีเชื้อกลายพันธุ์ BA.4 - BA.5 อย่างต่อเนื่อง ผู้ติดเชื้อส่วนใหญ่เป็นผู้ที่เดินทางมาจากต่างประเทศ เบื้องต้นยังไม่มีการปรับมาตรการ
วันพฤหัสบดีที่ 30 มิถุนายน 2565
ศบค. เผย สธ. ติดตามกรณีเชื้อกลายพันธุ์ BA.4 - BA.5 อย่างต่อเนื่อง ผู้ติดเชื้อส่วนใหญ่เป็นผู้ที่เดินทางมาจากต่างประเทศ เบื้องต้นยังไม่มีการปรับมาตรการ
ศบค. เผย สธ. ติดตามกรณีเชื้อกลายพันธุ์ BA.4 - BA.5 อย่างต่อเนื่อง ผู้ติดเชื้อส่วนใหญ่เป็นผู้ที่เดินทางมาจากต่างประเทศ เบื้องต้นยังไม่มีการปรับมาตรการ ยืนยัน ปัจจุบันการแพร่ระบาดในประเทศยังคงเป็นสายพันธุ์โอไมครอน
วันนี้ (30 มิถุนายน 2565) 12.30 ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้กล่าวถึงกรณีเชื้อกลายพันธ์ BA.4 - BA.5 ว่า ณ ขณะนี้ กระทรวงสาธารณสุขและกรมวิทยาศาสตร์การแพทย์ ได้ติดตามสถานการณ์อย่างใกล้ชิด ปัจจุบันมีรายงานว่าผู้ติดเชื้อสายพันธุ์นี้ส่วนมากจะเป็นผู้ที่เดินทางมาจากต่างประเทศ มีการพบการติดเชื้อในประชากรไทยบ้าง แต่เป็นสัดส่วนที่น้อยกว่ามาก โดยสายพันธุ์ที่มีการแพร่ระบาดในประเทศไทยปัจจุบันยังคงเป็นสายพันธุ์โอไมครอน ปัจจุบันจากการติดตามข้อมูลจากองค์การอนามัยโลกยังไม่พบว่าสายพันธุ์ BA.4 - BA.5 มีความรุนแรงเทียบเท่าสายพันธุ์เดลต้า ยืนยันกระทรวงสาธารณสุข และ ศบค. ชุดเล็ก จะทําการติดตามสถานการณ์การแพร่ระบาดของเชื้อกลายพันธุ์ BA.4 - BA.5 อย่างต่อเนื่อง อย่างไรก็ตาม ในเบื้องต้นยังไม่มีการปรับมาตรการที่แตกต่างจากสรุปของที่ประชุม ศบค. ชุดใหญ่ในช่วง 2 สัปดาห์ที่ผ่านมา ซึ่งหากต้องมีการปรับเปลี่ยนอย่างไร ต้องมีการนําเสนอในที่ประชุม ศบค. ชุดใหญ่ ในวันที่ 8 กรกฎาคม นี้
รัฐบาลไทย-ข่าวทำเนียบรัฐบาล-รัฐบาลบ่มเพาะเยาวชนสร้างทักษะด้านความปลอดภัยไซเบอร์
วันศุกร์ที่ 8 ตุลาคม 2564
รัฐบาลบ่มเพาะเยาวชนสร้างทักษะด้านความปลอดภัยไซเบอร์
วันศุกร์ที่ 8 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าผลิตบุคลากรคุณภาพด้านการรักษาความมั่นคงปลอดภัยไซเบอร์ โดยสร้างการตระหนักรู้และแรงบันดาลใจแก่เยาวชน ผ่านการแข่งขันระดับประเทศ Thailand Cyber Top Student 2021 เพื่อคัดเลือกนักศึกษาอายุ 18-22 ปี เป็นตัวแทนประเทศไทยไปแข่งขันในระดับอาเซียนที่ประเทศเวียดนาม โดยทีมที่ชนะเลิศระดับประเทศจํานวน 10 ทีมได้ฝึกงานกับบริษัทเอกชนที่เชี่ยวชาญด้าน Cybersecurity ชั้นนําระดับโลก จึงถือเป็นการบ่มเพาะเยาวชนเพื่อสร้างบุคลากรทักษะสูงในอนาคตที่จะเป็นกําลังในการป้องกันระบบและฐานข้อมูลสารสนเทศที่สําคัญของประเทศจากการคุกคามทางไซเบอร์ รองรับการเข้าสู่ยุคดิจิทัลของหน่วยงานทั้งภาครัฐและเอกชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"นายกฯ” หนุนไทยเป็นฐาน "การผลิตยานยนต์ไฟฟ้า" คงความเป็นดีทรอยต์แห่งเอเชีย ขับเคลื่อนสู่สังคมคาร์บอนต่ำ แก้ปัญหา PM2.5 อย่างยั่งยืน
วันจันทร์ที่ 20 ธันวาคม 2564
"นายกฯ” หนุนไทยเป็นฐาน "การผลิตยานยนต์ไฟฟ้า" คงความเป็นดีทรอยต์แห่งเอเชีย ขับเคลื่อนสู่สังคมคาร์บอนต่ํา แก้ปัญหา PM2.5 อย่างยั่งยืน
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า ภาคอุตสาหกรรมการผลิตรถยนต์ของประเทศไทยมีอัตราการเติบโตต่อเนื่อง ปีนี้การผลิตรวมราว 1.6 ล้านคัน คาดว่าในปี 2565 จะผลิตได้เพิ่มอีกราว 1.7 ล้านคัน
.
เนื่องจากตลาดอุตสาหกรรมยานยนต์มีความสําคัญต่อระบบเศรษฐกิจไทยเป็นอย่างมาก นายกฯ จึงได้ย้ําให้ไทยรักษาความเป็นดีทรอยต์แห่งเอเชีย (Detroit of Asia)
.
โดยให้เตรียมพร้อม Up-skill/Re-skill ในภาคการผลิตของไทย หนุนสร้างนวัตกรรมใหม่ สร้างเศรษฐกิจมูลค่าสูงที่เป็นมิตรต่อสิ่งแวดล้อมที่นําไปสู่สังคมคาร์บอนต่ํา และแก้ปัญหามลพิษ PM2.5 อย่างยั่งยืน
.
ประเทศไทยมีเป้าหมายการผลิตยานยนต์ไฟฟ้า Zero Emission Vehicles หรือ ZEV จํานวน 725,000 คันต่อปี หรือร้อยละ 30 ของการผลิตรถยนต์ภายในปี 2573
.
คาดการณ์ว่าในปีดังกล่าว ยอดจําหน่ายรถยนต์ไฟฟ้าทั่วโลกจะสูงถึง 25 ล้านคัน โดยตลาดที่ขยายตัวชัดเจนและจะเป็นโอกาสของไทย คือ จีน ยุโรป สหรัฐฯ และอินเดีย
.
อ่านเพิ่มเติ่ม คลิกhttps://www.thaigov.go.th/news/contents/details/49640
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมต.อนุชา ติดตามความคืบหน้าการประชาสัมพันธ์เพื่อเตรียมการประชุมผู้นำเขตเศรษฐกิจเอเปค ย้ำ 4 เดือนสุดท้ายเร่งสร้างการรับรู้ประโยชน์ที่ประเทศได้รับจากการแสดงศักยภาพในเวทีการประชุม
วันจันทร์ที่ 1 สิงหาคม 2565
รมต.อนุชา ติดตามความคืบหน้าการประชาสัมพันธ์เพื่อเตรียมการประชุมผู้นําเขตเศรษฐกิจเอเปค  ย้ํา 4 เดือนสุดท้ายเร่งสร้างการรับรู้ประโยชน์ที่ประเทศได้รับจากการแสดงศักยภาพในเวทีการประชุม
รมต.อนุชา ติดตามความคืบหน้าการประชาสัมพันธ์เพื่อเตรียมการประชุมผู้นําเขตเศรษฐกิจเอเปค  เน้นย้ํา 4 เดือนสุดท้ายเร่งสร้างการรับรู้ประโยชน์ที่ประเทศได้รับจากการแสดงศักยภาพในเวทีการประชุม
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (27 ก.ค. 2565) เวลา 13.30 น. นายอนุชา นาคาศัย รัฐมนตรีประจําสํานักนายกรัฐมนตรี ได้เป็นประธานการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพการจัดประชุมเอเปค ปี พ.ศ. 2565 ครั้งที่ 2/2565 ณ ห้องประชุม 205 ชั้น2 อาคารรัฐสภาและผ่านระบบการประชุมทางไกล
นายอนุชาได้ขอบคุณคณะอนุกรรมการจากหน่วยงานต่างๆ ที่ได้ร่วมกันขับเคลื่อนการประชาสัมพันธ์การเป็นเจ้าภาพจัดประชุมผู้นําเขตเศรษฐกิจเอเปคของประเทศไทยที่เป็นไปตามแผนงาน พร้อมเน้นย้ําว่าในช่วงเวลา 4 เดือนที่เหลือก่อนการประชุมจะมีขึ้นในเดือน พ.ย. ขอให้ทุกหน่วยงานเร่งประชาสัมพันธ์ให้ประชาชนความตระหนักรู้ถึงความสําคัญและประโยชน์ที่ประเทศจะได้รับจากการเป็นเจ้าภาพการจัดประชุมเอเปค ทั้งการได้แสดงศักยภาพให้ทั่วโลกเห็นและยอมรับความสามารถของประเทศไทยจากการจัดประชุม และการได้ประชาสัมพันธ์ผ่านช่องทางต่างๆ ให้ทั่วโลกรู้จักประเทศไทย ซึ่งจะเกิดประโยชน์ต่อประเทศตามมามากมาย
“ในช่วงเดือน พ.ย. ภูมิภาคเอเชียตะวันออกเฉียงใต้จะเป็นเจ้าภาพจัดประชุมสําคัญ 3 การประชุม ได้แก่ การประชุมสุดยอดผู้นําอาเซียนระหว่างวันที่ 11-13 พ.ย. ที่ประเทศกัมพูชา การประชุมสุดยอดกลุ่มG20 ที่อินโดนีเซีย ระหว่างวันที่ 15-16 พ.ย. และการประชุมผู้นําเขตเศรษฐกิจเอเปค ที่ประเทศไทยระหว่างวันที่ 18-19 พ.ย. เป็นโอกาสสําคัญที่ประเทศไทยจะได้แสดงศักยภาพในการเป็นเจ้าภาพ 1 ใน 3 การประชุมระดับโลกนี้ เป็นโจทย์ที่เราจะได้เร่งสร้างการตื่นตัวของคนไทยในการร่วมเป็นเจ้าภาพ เพื่อให้การประชุมครั้งนี้เกิดประโยชน์กับประเทศไทยทั้งทางตรงและทางอ้อมผลักดันให้เศรษฐกิจไทยเติบโตอย่างยั่งยืนครอบคลุมในทุกมิติ” นายอนุชา กล่าว
น.ส.ไตรศุลี กล่าวว่า นอกจากการติดตามความก้าวหน้าการดําเนินงานของหน่วยงานต่างๆ แล้ว ที่ประชุมอนุกรรมการด้านประชาสัมพันธ์ฯ ได้พิจารณาและเห็นชอบการดําเนินงานที่เกี่ยวข้อง ประกอบด้วย เห็นชอบแผนงานการดําเนินการประชาสัมพันธ์ในระยะต่อไปของหน่วยงานในอนุกรรมการด้านการประชาสัมพันธ์ฯ แผนการจัดกิจกรรมคู่ขนานในช่วงสัปดาห์การประชุมผู้นําเขตเศรษฐกิจเอเปค
นอกจากนี้ได้อนุมัติให้จัดจ้างบริษัท อสมท. จํากัด(มหาชน) เป็น Host Broadcaster ในการประชุมผู้นําเขตเศรษฐกิจเอเปค 2565 รวมถึงเน้นย้ําการประชาสัมพันธ์ตามแนวทาง APEC2022 Guideline เพื่อให้การจัดทําสื่อประชาสัมพันธ์ของทุกหน่วยงานมีความเป็นเอกภาพ เป็นไปอย่างมีเอกภาพถูกต้องตามแนวปฏิบัติของเอเปค
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอมวัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี
วันศุกร์ที่ 8 ตุลาคม 2564
โฆษกดีอีเอสเตือนอย่าหลงเชื่อข่าวปลอมวัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี
โฆษกดีอีเอสเตือนอย่าหลงเชื่อข่าวปลอมวัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี
นางสาวนพวรรณ หัวใจมั่น โฆษกกระทรวงดิจิทัลเพื่อเศรษฐกิจและสังคมฝ่ายการเมือง กล่าวว่า ตามที่มีการส่งต่อข้อมูลเกี่ยวกับวัคซีนโควิด19 ในสื่อออนไลน์ต่างๆ เรื่อง วัคซีนไฟเซอร์หรือโมเดอร์นา เป็นยาพิษ หากฉีดจะมีชีวิตอยู่ได้ไม่เกิน 2 ปี ทางศูนย์ต่อต้านข่าวปลอมได้ตรวจสอบข้อเท็จจริงกับ กรมควบคุมโรค กระทรวงสาธารณสุข พบว่าข้อมูลดังกล่าวนั้น เป็นข้อมูลเท็จ
กรณีการแชร์ข้อมูลที่มีเนื้อหาว่า ผู้ใดที่ฉีควัคซีนไฟเซอร์หรือโมเดอร์นา ให้เตรียมบอกลาครอบครัว เพราะจะมีชีวิตอยู่ได้ไม่เกิน 2 ปี เพราะอดีตผู้บริหารบริษัทไฟเซอร์ได้เปิดเผยว่าการฉีดวัคซีนคือการฆ่าล้างเผ่าพันธุ์มนุษย์ อีกทั้งได้มีคําพิพากษาจากประเทศสหรัฐมเอริกา ที่ตัดสินว่าวัคซีน mRNA เป็นยาพิษ เป็นอันตรายต่อชีวิต ให้ยุติการใช้วัคซีนดังกล่าวนั้น ทางกรมควบคุมโรค กระทรวงสาธารณสุข ได้ตรวจสอบและชี้แจงว่า เรื่องดังกล่าวไม่มีมูลความจริงแต่อย่างใด อีกทั้งสหรัฐมเอริกายังคงฉีดวัคซีนไฟเซอร์ให้แก่ประชาชนตามปกติ ไม่ได้มีการยุติการใช้วัคซีนตามที่กล่าวอ้างแต่อย่างใด ปัจจุบันประเทศไทยโดยสํานักงานคณะกรรมการอาหารและยา (อย.) ได้รับรองวัคซีนโควิด19 จํานวน 6 ชนิด คือ แอสตร้าเซนเนก้า ซิโนแวค ไฟเซอร์ โมเดอร์นา จอห์นสันแอนด์จอห์นสัน และซิโนฟาร์ม ซึ่งทั้ง 6 ชนิดได้ผ่านการรับรองประสิทธิภาพ คุณภาพ ความปลอดภัยจาก WHO ว่าสามารลดการเจ็บป่วยรุนแรงหากติดเชื้อ ลดอัตราการเสียชีวิตได้ ทั้งนี้ประชาชนสามารถดูรายละเอียดเพิ่มเติมเกี่ยวกับประสิทธิภาพวัคซีน และแนวทางการฉีดวัคซีน ได้ที่ลิงก์ https://ddc.moph.go.th/vaccine-covid19/getFiles/11/1628849610213.pdf
ดังนั้นขอให้ประชาชนอย่าหลงเชื่อ และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ และเพื่อให้ประชาชนได้รับข้อมูลข่าวสารเกี่ยวกับสถานการณ์ของโรคโควิด19 ในประเทศไทย และวิธีการป้องกันตนเอง สามารถติดตามได้ที่เว็บไซต์ www.ddc.moph.go.th หรือโทร. 1422 นอกจากนี้ประชาชนทุกคนสามารถเข้ามามีส่วนร่วมสนับสนุนการแก้ไขปัญหาการเผยแพร่ข้อมูลเท็จทางสื่อสังคมออนไลน์ ตลอดจนแจ้งเบาะแสการฉ้อโกงหรือหลอกลวงทางโซเชียล โดยแจ้งเข้ามาได้ผ่านช่องทาง ดังนี้ ไลน์ @antifakenewscenter เว็บไซต์ https://www.antifakenewscenter.com/ ทวิตเตอร์ https://twitter.com/AFNCThailand และโทรสายด่วน GCC 1111 ต่อ 87 รวมทั้งศูนย์รับเรื่องร้องเรียนปัญหาออนไลน์ โทร. 1212 เพื่อจะประสานต่อไปยังหน่วยงานที่เกี่ยวข้องต่อไป
*******************
รัฐบาลไทย-ข่าวทำเนียบรัฐบาล-สามมูลนิธิ จับมือ ก.แรงงาน สร้างดิจิทัลแพลตฟอร์ม ส่งเสริมคนพิการมีอาชีพ มีงานทำ
วันศุกร์ที่ 4 มีนาคม 2565
สามมูลนิธิ จับมือ ก.แรงงาน สร้างดิจิทัลแพลตฟอร์ม ส่งเสริมคนพิการมีอาชีพ มีงานทํา
สามมูลนิธิ จับมือ ก.แรงงาน สร้างดิจิทัลแพลตฟอร์ม ส่งเสริมคนพิการมีอาชีพ มีงานทํา
เมื่อวันที่3มีนาคม2565นายสุชาติชมกลิ่นรัฐมนตรีว่าการกระทรวงแรงงานให้การต้อนรับนางฐนิวรรณกุลมงคลนายกสมาคมภัตตาคารไทยในฐานะที่ปรึกษาด้านกิจกรรมส่งเสริมสังคมบริษัทยิบอินซอยจํากัดนางมรกตยิบอินซอยกรรมการผู้จัดการใหญ่และประธานเจ้าหน้าที่บริหารบริษัทยิบอินซอยจํากัดประธานกรรมการมูลนิธิสัจธรรมและมูลนิธิภาณียิบอินซอยนายสุภรธรรมมงคลสวัสดิ์เลขาธิการมูลนิธิพระมหาไถ่เพื่อการพัฒนาคนพิการและคณะในโอกาสเข้าพบเพื่อนําเสนอโครงการชุมชนคนพิการดิจิทัล(Nina Ability Platform)และหารือขอสนับสนุนเชื่อมโยงข้อมูลการฝึกอาชีพและการมีงานทําของกระทรวงแรงงานณห้องจัตุมงคลชั้น6อาคารกระทรวงแรงงานโดยมีนายสุทธิสุโกศลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายวรรณรัตน์ศรีสุขใสรองปลัดกระทรวงแรงงานนายประทีปทรงลํายองอธิบดีกรมพัฒนาฝีมือแรงงานพร้อมด้วยผู้บริหารระดับสูงกระทรวงแรงงานเข้าร่วมในครั้งนี้ด้วยสําหรับโครงการดังกล่าวมูลนิธิสัจธรรมมูลนิธิภาณียิบอินซอยร่วมกับวิทยาลัยเทคโนโลยีพระมหาไถ่พัทยาดําเนินการในปี2565มีวัตถุประสงค์เพื่อพัฒนาซอฟต์แวร์ระบบฐานข้อมูลคนพิการออกแบบด้วยAIให้สอดคล้องต่อการใช้งานกับคนพิการทุกประเภทเพื่อยกระดับการให้บริการที่รวดเร็วมีประสิทธิภาพทั้งในเรื่องการส่งเสริมและพัฒนาคุณภาพชีวิตคนพิการรวมถึงส่งเสริมอาชีพการมีงานทําของคนพิการ
นายสุชาติกล่าวว่ากระทรวงแรงงานมีความพร้อมที่จะร่วมมือกับมูลนิธิดังกล่าวในการทํางานร่วมกันตามระเบียบปฏิบัติที่ถูกต้องโดยเฉพาะการเชื่อมโยงฐานข้อมูลระบบบริการจัดหางานตําแหน่งงานว่างเพื่อคนพิการการแนะแนวอาชีพและจับคู่ตําแหน่งงานรวมทั้งหลักสูตรการฝึกอาชีพออนไลน์ซึ่งจะเกิดประโยชน์แก่คนพิการเพื่อสนองต่อนโยบายรัฐบาลซึ่งท่านพล.อ.ประยุทธ์จันทร์โอชานายกรัฐมนตรีได้ให้ความสําคัญในการให้แต่ละหน่วยงานสร้างโอกาสและความเสมอภาคทางสังคมขจัดความเหลื่อมล้ําโดยเฉพาะคนพิการและประชาชนในกลุ่มเปราะบางเพื่อให้มีหลักประกันทางสังคมยกระดับคุณภาพชีวิตของประชาชนกลุ่มเปราะบางให้มีคุณภาพชีวิตที่ดีขึ้นสามารถพึ่งพาตนเองและทําประโยชน์แก่ครอบครัวชุมชนตลอดจนสังคมได้
“ผมอยากเห็นคนพิการได้มีอาชีพมีงานทํามีรายได้และเข้าถึงสิทธิประโยชน์ต่างๆเมื่อเขามีงานทําเขาจะได้แสดงศักยภาพของตัวเองอย่างเต็มกําลังและสังคมได้เห็นคุณค่าสิ่งใดที่กระทรวงแรงงานทําได้ตามระเบียบปฏิบัติที่ถูกต้องเรายินดีจะสนับสนุนเพื่อให้เกิดประโยชน์แก่คนพิการสูงสุดซึ่งกรมการจัดหางานและกรมพัฒนาฝีมือแรงงานจะได้ประสานความร่วมมือดําเนินการในส่วนที่เกี่ยวข้องต่อไป”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
4มีนาคม2565
รัฐบาลไทย-ข่าวทำเนียบรัฐบาล-ดีอีเอส ต้อนรับคณะ ITU พร้อมสานต่อนโยบายดิจิทัล การนำโทรคมนาคม ICT พัฒนาเศรษฐกิจสังคมไทยและภูมิภาคเอเซีย-แปซิฟิก
วันอังคารที่ 5 เมษายน 2565
ดีอีเอส ต้อนรับคณะ ITU พร้อมสานต่อนโยบายดิจิทัล การนําโทรคมนาคม ICT พัฒนาเศรษฐกิจสังคมไทยและภูมิภาคเอเซีย-แปซิฟิก
ดีอีเอส ต้อนรับคณะ ITU พร้อมสานต่อนโยบายดิจิทัล การนําโทรคมนาคม ICT พัฒนาเศรษฐกิจสังคมไทยและภูมิภาคเอเซีย-แปซิฟิก
เมื่อวันที่ 5 เมษายน 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยนายณัฐพล ณัฏฐสมบูรณ์ รองปลัดกระทรวงฯ ได้ให้การต้อนรับ Mr. Stephen Bereaux รองผู้อํานวยการสํานักงานพัฒนาโทรคมนาคมของสหภาพโทรคมนาคมระหว่างประเทศ (ITU) และ Ms. Atsuko Okuda ผู้อํานวยการสํานักงานภูมิภาคเอเชียและแปซิฟิกของ ITU ในโอกาสเข้าเยี่ยมคารวะ ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม โดยฝ่าย ITU ได้แสดงความขอบคุณที่ประเทศไทยให้การสนับสนุนการดําเนินงานของ ITU และโดยเฉพาะกระทรวงฯ ที่สนับสนุนการดําเนินงานของสํานักงานภูมิภาคฯ มาโดยตลอด ในโอกาสนี้ ปลัดกระทรวงฯ ได้กล่าวถึงความสัมพันธ์อันดีระหว่างไทยและ ITU ซึ่งไทยได้เข้าเป็นสมาชิกตั้งแต่ พ.ศ. 2426 ทั้งนี้ กระทรวงฯ ยินดีสนับสนุนและเข้าร่วมการประชุมและกิจกรรมต่าง ๆ ของ ITU ในปี ค.ศ. 2022 ได้แก่ การประชุม WSIS Forum 2022 ในเดือนพฤษภาคม 2565 การประชุมใหญ่ระดับโลกว่าด้วยการพัฒนาโทรคมนาคม (WTDC) ในเดือนมิถุนายน 2565 และการประชุมใหญ่ผู้แทนผู้มีอํานาจเต็ม (PP) ในเดือนกันยายน 2565
นอกจากนี้ ปลัดกระทรวงฯ ยังให้ข้อมูลเกี่ยวกับสถานะและการดําเนินงานด้านนโยบายดิจิทัลของไทย โดยเน้นย้ําการนําโทรคมนามและ ICT พัฒนาเศรษฐกิจและสังคม โดยไม่ทิ้งใครไว้ข้างหลัง ซึ่ง ITU ได้กล่าวชื่นชมว่า ประเทศไทยเป็นตัวอย่างที่ดีของภูมิภาคเอเชียและแปซิฟิก ทั้งในเรื่องการพัฒนาเศรษฐกิจดิจิทัล และการมีส่วนร่วมกับองค์การระหว่างประเทศอย่างสม่ําเสมอ
นอกจากนี้ ในเดือนเมษายน 2565 ITU จะจัดงาน Girls in ICT Day 2022 เพื่อสนับสนุนและผลักดันเด็กหญิงและสตรีให้มีบทบาทในด้าน ICT มากขึ้น ในเบื้องต้น ปลัดกระทรวงฯ กล่าวยินดีและตอบรับเข้าร่วมกิจกรรมดังกล่าวของ ITU ซึ่งจะมีการจัดกิจกรรมในรูปแบบต่าง ๆ อาทิ การอภิปรายแลกเปลี่ยน การกล่าวสร้างแรงบันดาลใจ และการจัดฝึกอบรม ช่วงระหว่างเดือนเมษายน – มิถุนายน 2565
************************